ka en ka ka ka ka ka ka ka ka en en ka ka ka en ka ka ka ka ka ka ka ka ka ca es es ne en en ka en en en ka ka ka ru en en ka en en en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en en en en en en en en
Date: July 15, 2019Author: litagora 1 Comment
ინდექსი ლიტაგორას რუბრიკაა, რომელიც ყოველკვირეულად, ან შეძლებისდაგვარად ყოველკვირეულად, ამ ვებგვერდზე სხვადასხვა მედია რესურსს წარმოგიდგენთ. სიტყვა მედია აქ ყველაზე ფართო გაგებით უნდა გავიგოთ, რაც მოიცავს ყველაფერს, მუსიკიდან დაწყებული, წიგნებით გაგრძელებული და პოდკასტებით დამთავრებული.
ამ რუბრიკაში მოსახვედრად კონკრეტული რესურსი უნდა მოიცავდეს საგანმანათლებლო ელემენტს, იყოს ქართული აუდიტორიისთვის მეტ-ნაკლებად სიახლე და ეხმაურებოდეს მნიშვნელოვან თემას.
ელია კაზანი ის სახელი და გვარია რომელსაც დიდი წარდგენა არ უნდა ჭირდებოდეს. ეს ვარაუდი დღეს ისევე მართებულია როგორც 1957 წელს, A Face in the Crowd (სახე ბრბოში) – ის გამოსვლისას. ამ მომენტისთვის კაზანს, რეჟისორს და სცენარისტს, ექვსი წლით ადრე უკვე გადაეღო თავისი მაგნუმ ოპუსი, A Streetcar Named Desire (“ტრამვაი სახელად სურვილი”). ამის მიუხედავად ახალ ნამუშევარს არაერთი პოზიტიური შეფასების მიღმა, გვარიანი კრიტიკაც შეხვდა, ზოგს ის ყალბად მოეჩვენა. დღეს, ფილმის გამოსვლიდან 60 წელზე მეტი გავიდა, თუმცა, სამყაროში სადაც მედია ადამიანის მოღვაწეობის ყველა სფეროში იჭრება, “სახე ბრბოში” ერთიორად მნიშვნელოვანი ნაწარმოებია.
“სახე ბრბოში” მარგინალი, მოხეტიალე მუსიკოსის, ლარი როუდსის, შესახებ მოგვითხრობს, რომელსაც  ერთ დღეს პატარა დასახლებაში ადგილობრივ რადიოში დაპატიჟებენ. მას იმ დროისთვის გადაცემის წაყვანის უჩვეულო სტილი აქვს. ასეთი მანერის გამო ის ბევრს გულწრფელ წამყვანად ესახება, რაც მის პოპულარობას ხელს უწყობს. გარკვეული დროის შემდეგ მას მემფისის ტელეარხის მესვეურები შენიშნავენ.  ლარი სამუშაოდ ახალ ქალაქში გადადის და აქაც წარმატებას აღწევს. რა თქმა უნდა, ის მემფისზე არ ჩერდება და მალევე ნიუ-იორკისკენ იკვლევს გზას. ის ნაციონალური მნიშვნელობის მოვლენად იქცევა, ის ვარსკვლავია, ლარი როუდსი სახელი ამერიკის მოსახლეობის უმრავლესობას აკერია პირზე.
სიტყვა “ინფლუენსერი” დღეს სოცმედიაში გავლენიანი ადამიანის აღმნიშვნელი სიტყვაა. საინტერესოა, რომ ამ სიტყვას (ოდნავ სხვა, Influence -ის სახით) ჯერ კიდევ ელია კაზანის ფილმში ვხვდებით. მსგავსება ამ სფეროში დღევანდელ გავლენიან ადამიანებს შორის და ლარის შორის ამ სიტყვით არ იზღუდება. მეოთხე კედლის დანგრევა მედია პიროვნებას და მაყურებელს შორის, მოჩვენებითი გულწრფელობა და რაც მთავარია, ხშირად არაფრის მომცემი პროდუქტების რეკლამირება და გაყიდვა, ამ ყველაფერს კაზანი ჯერ კიდევ 1957 წელს ასახავდა. “სახე ბრბოში” არამხოლოდ მედია სამყაროს ამსახველი ფილმია, არამედ ნამუშევარი რომელიც პირველ რიგში ძალაუფლების მანკიერ მხარეებს ეხმაურება.
ამერიკული კინოელია კაზანიინდექსილიტაგორალიტაგორას ათეულიმედიასახე ბრბოშიტელევიზიაფილმი ძალაუფლებაზეძალაუფლებაძალაუფლების კრიტიკაჰოლივიდური კლასიკაჰოლივუდი
View all posts by litagora
Previous Previous post: “შესწორებები” – მეოცე საუკუნის ამერიკის ოჯახური პორტრეტი
Next Next post: ინდექსი #4, სახელმძღვანელო მემონტაჟისთვის და არა მხოლოდ
One thought on “ინდექსი #3, ძალაუფლება რყვნის”
July 17, 2019 at 2:34 pm
ეს ნამდვილად არ ვიცი, ჯერ-ჯერობით რა თქმა უნდა, მაგრამ ტრამვაი სახელად სურვილმა ნამდვილად გამაოცა.
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
კასანდრა - ომი ქალის თვალთახედვით
15 სერიალი, რომელიც დაგავიწყდათ, ან ყურადღება არ მიაქციეთ
მურთაზ ჩიქოვანი | სტენდ-აფ კომედია
ჟოზე სარამაგუ: მწერალი, რომელიც ვატიკანს დაუპირისპირდა
2021 წლის ხუთი ყველაზე პოპულარული ვიდეო
ეჟენ დელაკრუას თავისუფლება მიუძღვება ხალხს | რატომ ვტყუვდებით?
პიერ პაოლო პაზოლინი - პოეტის სიკვდილი
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.